Ericu950/Stoicheia-meter-silver huggingface dataset:
ἐν τούτῳ δέ τις οἴκοθεν ἔθει πρὸς τὸν Βροῦτον ἀγγέλλων αὐτῷ τὴν γυναῖκα θνῄσκειν .
ἡγὰρ Πορκία πρὸς τὸ μέλλον ἐκπαθὴς οὖσα καὶ τὸ μέγεθος μὴ φέρουσα τῆς φροντίδος ἑαυτήν τε μόλις οἴκοι κατεῖχε , καὶ πρὸς πάντα θόρυβον καὶ βοήν , ὥσπερ αἱ κατάσχετοι τοῖς βακχικοῖς πάθεσιν , ἐξᾴττουσα τῶν μὲν εἰσιόντων ἀπ ἀγορᾶς ἕκαστον ἀνέκρινεν ὅ τι πράττοι Βροῦτος , ἑτέρους δὲ συνεχῶς ἐξέπεμπε 0 .
τέλος δὲ τοῦ χρόνου μῆκος λαμβάνοντος οὐκέτ ἀντεῖχεν ἡ τοῦ σώματος δύναμις , ἀλλ ἐξελύθη καὶ κατεμαραίνετο τῆς ψυχῆς ἀλυούσης διὰ τὴν ἀπορίαν καὶ παρελθεῖν μὲν εἰς τὸ δωμάτιον οὐκ ἔφθη , περιΐστατο δ αὐτὴν , ὥσπερ ἐτύγχανεν , ἐν μέσῳ καθεζομένην λιποθυμία καὶ θάμβος ἀμήχανον , ἥ τε χρόα μεταβολὴν ἐλάμβανε καὶ τὴν φωνὴν ἐπέσχητο παντάπασιν .
αἱ δὲ θεράπαιναι πρὸς τὴν ὄψιν ἀνωλόλυξαν , καὶ τῶν γειτόνων συνδραμόντων ἐπὶ θύρας ταχὺ προῆλθε φήμη καὶ διεδόθη λόγος ὡς τεθνηκυίας αὐτῆς .
οὐ μὴν ἀλλ ἐκείνην μὲν ἀναλάμψασαν ἐν βραχεῖ καὶ παρ ἑαυτῇ γενομένην αἱ γυναῖκες ἐθεράπευον ὁ δὲ Βροῦτος ὑπὸ τοῦ λόγου προσπεσόντος αὐτῷ συνεταράχθη μὲν , ὡς εἰκός , οὐ μήν γε κατέλιπε τὸ κοινὸν οὐ δ ἐρρύη πρὸς τὸ οἰκεῖον ὑπὸ τοῦ πάθους .
ἤδη δὲ Καῖσαρ ἀπηγγέλλετο προσιών ἐν φορείῳ κομιζόμενος .
ἐγνώκει γὰρ ἐπὶ τοῖς ἱεροῖς ἀθυμῶν μηδὲν ἐπικυροῦν τότε τῶν μειζόνων , ἀλλ ὑπερβάλλεσθαι σκηψάμενος ἀσθένειαν .
ἐκβάντι δ αὐτῷ τοῦ φορείου προσρυεὶς Ποπίλιος Λαίνας , ἐκεῖνος ὁ μικρῷ πρόσθεν εὐξάμενος τοῖς περὶ Βροῦτον ἐπιτυγχάνειν καί κατορθοῦν , διελέγετο πλείω χρόνον ἐφισταμένῳ καί προσέχοντι τὸν νοῦν .
οἱ δὲ συνωμόται ʽλεγέσθω γὰρ οὕτωσ τῆς μὲν φωνῆς οὐκ ἐπαΐοντες αὐτοῦ , τεκμαιρόμενοι δ ἀφ ὧν ὑπενόουν μήνυσιν εἶναι τῆς ἐπιβουλῆς τὴν κοινολογίαν , ἀνέπεσόν τε ταῖς γνώμαις , καί πρὸς ἀλλήλους ἔβλεψαν ἀνθομολογούμενοι διὰ τῶν προσώπων ὡς χρὴ μὴ περιμένειν σύλληψιν , ἀλλ εὐθὺς ἀποθνῄσκειν δι αὑτῶν .
κασσίου δ ἤδη καί τινων ἄλλων τὰς χεῖρας ἐπιβεβληκότων ταῖς λαβαῖς ὑπὸ τὰ ἱμάτια καί σπωμένων τὰ ἐγχειρίδια , Βροῦτος ἐγκατιδὼν τῷ τοῦ Λαίνα σχήματι δεομένου σπουδὴν καί οὐχὶ κατηγοροῦντος , ἐφθέγξατο μὲν οὐδὲν διὰ τὸ πολλοὺς ἀλλοτρίους ἀναμεμῖχθαι , φαιδρῷ δὲ τῷ προσώπῳ τοὺς περὶ Κάσσιον ἐθάρρυνε .
καί μετὰ μικρὸν ὁ Λαίνας τὴν δεξιὰν τοῦ Καίσαρος καταφιλήσας ἀπέστη , φανερὸς γενόμενος ὡς ὑπὲρ ἑαυτοῦ καί τῶν αὑτῷ τινος διαφερόντων ἐποιεῖτο τὴν ἔντευξιν .
τῆς δὲ βουλῆς εἰς τὴν ἐξέδραν προεισελθούσης οἱ μὲν ἄλλοι τὸν δίφρον τοῦ Καίσαρος περιέστησαν ὡς ἐντυγχάνειν τι μέλλοντες αὐτῷ .
καὶ Κάσσιον μὲν λέγεται τρέποντα τὸ πρόσωπον εἰς τὴν εἰκόνα τοῦ Πομπηΐου παρακαλεῖν ὥσπερ αἰσθανόμενον , Τρεβώνιος δὲ περὶ τὰς θύρας Ἀντώνιον ἐπισπασάμενος καὶ προσομιλῶν ἔξω κατέσχε .
καίσαρι δὲ εἰσιόντι μὲν ἡ σύγκλητος ὑπεξανέστη , καθεζόμενον δ εὐθὺς ἐκεῖνοι περιέσχον ἁθρόοι , Τίλλιον Κίμβρον ἐξ ἑαυτῶν προβάλλοντες ὑπὲρ ἀδελφοῦ φυγάδος δεόμενον ·
καὶ συνεδέοντο πάντες , ἁπτόμενοί τε χειρῶν καὶ στέρνα καὶ κεφαλὴν κατεφίλουν .
ἀποτριβομένου δὲ τὰς δεήσεις τὸ πρῶτον , εἶθ , ὡς οὐκ ἀνίεσαν , ἐξανισταμένου βίᾳ , Τίλλιος μὲν ἀμφοτέραις ταῖς χερσὶν ἐκ τῶν ὤμων κατέσπασε τὸ ἱμάτιον , Κάσκας δὲ πρῶτος ʽεἱστήκει γὰρ ὄπισθεν ἀνασπάσας τὸ ξίφος διελαύνει , οὐκ εἰς βάθος , παρὰ τὸν ὦμον 0 .
ἀντιλαμβανομένου δὲ τῆς λαβῆς τοῦ Καίσαρος καὶ μέγα Ῥωμαϊστὶ ἀνακραγόντος , ἀνόσιεΚάσκα , τί ποιεῖς ;
ἐκεῖνος Ἑλληνιστὶ τὸν ἀδελφὸν προσαγορεύσας ἐκέλευσε βοηθεῖν .
ἤδη δὲ παιόμενος ὑπὸ πολλῶν καὶ κύκλῳ περιβλέπων καὶ διώσασθαι βουλόμενος , ὡς εἶδε Βροῦτον ἑλκόμενον ξίφος ἐπ αὐτόν , τὴν χεῖρα τοῦ Κάσκα κρατῶν ἀφῆκε , καὶ τῷ ἱματίῳ τὴν κεφαλὴν ἐγκαλυψάμενος παρέδωκε τὸ σῶμα ταῖς πληγαῖς .
οἱ δἀφειδῶς ἀναπεπλεγμένοι πολλοῖς περὶ τὸ σῶμα χρώμενοι τοῖς ξίφεσιν ἀλλήλους ἐτίτρωσκον , ὥστε καὶ Βροῦτον εἰς τὴν χεῖρα πληγὴν λαβεῖν τοῦ φόνου συνεφαπτόμενον , πίμπλασθαι δὲ τοῦ αἵματος ἅπαντας .
οὕτω δ ἀποθανόντος αὐτοῦ Βροῦτος μὲν εἰς μέσον προελθὼν ἐβούλετο λέγειν καὶ κατεῖχε θαρρύνων τὴν σύγκλητον ·
ἡ δ ὑπὸ δέους ἔφευγεν ἀτάκτως , καὶ περὶ τὰς θύρας ὠθισμὸς ἦν καὶ τάραχος , οὐδενὸς διώκοντος οὐ δὲ κατεπείγοντος .
ἰσχυρῶς γὰρ ἐδέδοκτο μηδένα κτείνειν ἕτερον , ἀλλὰ πάντας ἐπὶ τὴν ἐλευθερίαν ἀνακαλεῖσθαι .
καὶ τοῖς μὲν ἄλλοις πᾶσιν , ὁπηνίκα διεσκοποῦντο τὴν πρᾶξιν , ἤρεσκεν Ἀντώνιον ἐπισφάττειν Καίσαρι , μοναρχικὸν ἄνδρα καὶ ὑβριστὴν , ἰσχύν τε πεποιημένον ὁμιλίᾳ καὶ συνηθείᾳ πρὸς τὸ στρατιωτικόν , καὶ μάλισθ ὅτι τῷ φύσει σοβαρῷ καὶ μεγαλοπράγμονι προσειλήφει τὸ τῆς ὑπατείας ἀξίωμα τότε Καίσαρι συνάρχων .
ἀλλὰ Βροῦτος ἐνέστη πρὸς τὸ βούλευμα , πρῶτον μὲν ἰσχυριζόμενος τῷ δικαίῳ , δεύτερον δ ὑποτιθεὶς ἐλπίδα τῆς μεταβολῆς .
οὐγὰρ ἀπεγίνωσκεν εὐφυᾶ καὶ φιλότιμον ἄνδρα καὶ δόξης ἐραστὴν τὸν Ἀντώνιον , ἐκποδὼν Καίσαρος γενομένου , συνεφάψεσθαι τῇ πατρίδι τῆς ἐλευθερίας , ἐπισπασθέντα τῷ ζήλῳ πρὸς τὸ καλὸν ὑπ αὐτῶν .
οὕτω μὲν Ἀντώνιον Βροῦτος περιεποίησεν ἐν δὲ τῷ τότε φόβῳ μεταβαλὼν ἐσθῆτα δημοτικὴν ἔφυγεν .
οἱ δὲ περὶ Βροῦτον εἰς τὸ Καπετώλιον ἐχώρουν , ᾑμαγμένοι τὰς χεῖρας , καὶ τὰ ξίφη γυμνὰ δεικνύντες ἐπὶ τὴν ἐλευθερίαν παρεκάλουν τοὺς πολίτας .
τὸ μὲν οὖν πρῶτον ἦσαν ἀλαλαγμοί , καὶ διαδρομαὶ τῷ πάθει κατὰ τύχην ἐπιγινόμεναι πλείονα τὸν θόρυβον ἐποίησαν ·
ὡς δοὔτε φόνος ἄλλος οὔ θ ἁρπαγή τινος ἐγίνετο τῶν κειμένων , θαρροῦντες ἀνέβαινον οἵ τε βουλευταὶ καὶ τῶν δημοτῶν πολλοὶ πρὸς τοὺς ἄνδρας εἰς τὸ Καπετώλιον .
ἁθροισθέντος δὲ τοῦ πλήθους διελέχθη Βροῦτος ἐπαγωγὰ τοῦ δήμου καὶ πρέποντα τοῖς πεπραγμένοις .
ἐπαινούντων δὲ καὶ κατιέναι βοώντων θαρροῦντες κατέβαινον εἰς ἀγοράν , οἱ μὲν ἄλλοι συνεπόμενοι μετ ἀλλήλων , Βροῦτον δὲ πολλοὶ τῶν ἐπιφανῶν περιέποντες ἐν μέσῳ πάνυ λαμπρῶς κατῆγον ἀπὸ τῆς ἄκρας καὶ κατέστησαν ἐπὶ τῶν ἐμβόλων .
πρὸς δὲ τὴν ὄψιν οἱ πολλοί , καίπερ μιγάδες ὄντες καὶ παρεσκευασμένοι θορυβεῖν , διέτρεσαν καὶ τὸ μέλλον ἐδέχοντο κόσμῳ καὶ σιωπῇ .
προελθόντος δ αὐτοῦ πάντες ἡσυχίαν τῷ λόγῳ παρέσχον ὅτι δ οὐ πᾶσι πρὸς ἡδονὴν ἐγεγόνει τὸ ἔργον , ἐδήλωσαν ἀρξαμένου λέγειν Κίννα καὶ κατηγορεῖν Καίσαρος ἀναρρηγνύμενοι πρὸς ὀργὴν καὶ κακῶς τὸν Κίνναν λέγοντες , ὥστε πάλιν τοὺς ἄνδρας εἰς τὸ Καπετώλιον ἀπελθεῖν .
ἔνθα δὴ δεδιὼς πολιορκίαν ὁ Βροῦτος ἀπέπεμπε τοὺς ἀρίστους τῶν συναναβάντων , οὐκ ἀξιῶν τῆς αἰτίας μὴ μετέχοντας αὐτοὺς συνυποδύεσθαι τὸν κίνδυνον .
οὐμὴν ἀλλὰ τῇ ὑστεραίᾳ τῆς βουλῆς συνελθούσης εἰς τὸ τῆς Γῆς ἱερόν , Ἀντωνίου δὲ καὶ Πλάγκου καὶ Κικέρωνος εἰπόντων περὶ ἀμνηστίας καὶ ὁμονοίας , ἔδοξε μὴ μόνον ἄδειαν εἶναι τοῖς ἀνδράσιν , ἀλλὰ καὶ γνώμην ὑπὲρ τιμῶν προθεῖναι τοὺς ὑπάτους , καὶ ταῦτ ἐπιψηφισάμενοι διελύθησαν .
ἀντωνίου δὲ τὸν υἱὸν εἰς τὸ Καπετώλιον ὁμηρεύσοντα πέμψαντος κατῆλθον οἱ περὶ Βροῦτον , ἀσπασμοί τε καὶ δεξιώσεις ἐγένοντο πάντων ἀναμειχθεντων .
καὶ Κάσσιον μὲν Ἀντώνιος εἱστία παραλαβών , Βροῦτον δὲ Λέπιδος , τοὺς δὲ ἄλλους , ὥς τις εἶχε πρὸς ἕκαστον ἢ συνηθείας ἢ φιλοφροσύνης 0 1 2 .
ἅμα δ ἡμέρᾳ πάλιν συνελθόντες οἱ βουλευταὶ πρῶτον μὲν Ἀντωνίῳ τιμὰς ἔδοσαν ὡς καταπαύσαντι πολέμων ἐμφυλίων ἀρχήν ἔπειτα τῶν περὶ Βροῦτον ἦσαν ἔπαινοι τῶν παρόντων , καὶ τέλος ἐπαρχιῶν διανομαί 0 .
βρούτῳ μὲν γὰρ ἐψηφίσαντο Κρήτην , Κασσίῳ δὲ Λιβύην , Τρεβωνίῳ δὲ Ἀσίαν καὶ Κίμβρῳ Βιθυνίαν , τῷ δ ἑτέρῳ Βρούτῳ τὴν περὶ τὸν Ἠριδανὸν Γαλατίαν 0 1 2 .
μετὰ δὲ ταῦτα περὶ τῶν Καίσαρος διαθηκῶν καὶ ταφῆς αὐτοῦ λόγων ἐμπεσόντων , καὶ τῶν περὶ τὸν Ἀντώνιον ἀξιούντων τάς τε διαθήκας ἀναγνωσθῆναι καὶ τοῦ σώματος ἐκφορὰν γενέσθαι μὴ κεκρυμμένην μη δ ἄτιμον , ὡς μὴ καὶ τοῦτο παροξύνῃ τὸν δῆμον , Κάσσιος μὲν ἰσχυρῶς ἀντέλεγεν , εἶξε δὲ Βροῦτος καὶ συνεχώρησε , δεύτερον ἁμαρτεῖν τοῦτο δόξας .
καὶ γὰρ Ἀντωνίου φεισάμενος αἰτίαν ἔσχεν ἐπιτειχίσαι τῇ συνωμοσίᾳ βαρὺν καὶ δύσμαχον πολέμιον , καὶ τὰ περὶ τὴν ταφὴν ὃν ὁ Ἀντώνιος ἠξίου τρόπον ἐάσας γενέσθαι τοῦ παντὸς σφαλῆναι .
πρῶτον μὲν γὰρ ἐν ταῖς διαθήκαις δεδομένων κατ ἄνδρα Ῥωμαίοις πᾶσι δραχμῶν ἑβδομήκοντα πέντε καὶ τῷ δήμῳ τῶν πέραν τοῦ ποταμοῦ κήπων ἀπολελειμμένων , οὗ νῦν ἐστι Τύχης ἱερόν , εὔνοια θαυμαστὴ καὶ πόθος αὐτοῦ τοὺς πολίτας εἷλεν ·
ἔπειτα τοῦ σώματος εἰς τὴν ἀγορὰν κομισθέντος Ἀντώνιος ἔπαινον , ὥσπερ ἔθος ἐστὶ , διεξελθών , καὶ τὰ πλήθη κινούμενα πρὸς τὸν λόγον ὁρῶν , εἰς οἶκτον μετέβαλε , καὶ τὴν ἐσθῆτα λαβὼν τὴν Καίσαρος ᾑμαγμένην ἀνέπτυξεν , ἐπιδεικνύμενος τάς διακοπὰς καὶ τῶν τραυμάτων τὸ πλῆθος .
ἦνοὖν ἰδεῖν οὐδὲν ἔτι κόσμῳ γινόμενον ·
ἀλλ οἱ μὲν ἐβόων τοὺς ἀνδροφόνους ἀναιρεῖν , οἱ δ , ὥσπερ ἐπὶ Κλωδίου τοῦ δημαγωγοῦ πρότερον , ἀπὸ τῶν ἐργαστηρίων τὰ βάθρα καὶ τάς τραπέζας ἀνασπῶντες καὶ συγκομίζοντες εἰς τ αὐτό παμμεγέθη πυρὰν ἔνησαν 0 ·
καὶ τὸν νεκρὸν ἐπιθέντες ἐν μέσῳ πολλῶν μὲν ἱερῶν , πολλῶν δ ἀσύλων καὶ ἀβεβήλωντόπων καθήγιζον .
ὡς δὲ τὸ πῦρ ἐξέλαμψεν , ἀλλαχόθεν ἄλλος προσφερόμενοι καὶ δαλοὺς ἀνασπῶντες ἡμιφλέκτους διέθεον ἐπὶ τάς οἰκίας τῶν ἀνῃρηκότων αὐτὸν ὡς ἐμπρήσοντες .
ἀλλ ἐκεῖνοι μὲν εὖ πεφραγμένοι πρότερον ἀπεκρούσαντο τὸν κίνδυνον ἦν δέ τις Κίννας , ποιητικὸς ἀνὴρ , οὐδὲν τῆς αἰτίας μετέχων , ἀλλὰ καὶ φίλος Καίσαρος γεγονώς .
οὗτος ὄναρ ᾤετο καλούμενος ὑπὸ Καίσαρος ἐπὶ δεῖπνον ἀρνεῖσθαι , τὸν δὲ λιπαρεῖν καὶ βιάζεσθαι , τέλος δ ἄγειν λαβόμενον τῆς χειρὸς εἰς ἀχανῆ τόπον καὶ σκοτεινόν , αὐτὸν δ ἄκοντα καὶ τεθαμβημένον ἕπεσθαι .
ταύτην ἰδόντι τὴν ὄψιν αὐτῷ συνέβη πυρέττειν διὰ νυκτός ·
ὅμως δ ἕωθεν ἐκκομιζομένου τοῦ σώματος αἰδούμενος μὴ παρεῖναι προῆλθεν εἰς τὸν ὄχλον ἤδη διαγριαινόμενον .
ὀφθεὶς δὲ καὶ δόξας οὐχ ὅσπερ ἦν Κίννας εἶναι , ἀλλ ἐκεῖνος ὁ Καίσαρα πρὸς τὴν ἐκκλησίαν ἔναγχος λοιδορήσας , διεσπάσθη .
τοῦτο τὸ πάθος μάλιστα μετά γε τὴν Ἀντωνίου μεταβολὴν δείσαντες οἱ περὶ Βροῦτον ἀνεχώρησαν ἐκ τῆς πόλεως ·
καὶ διέτριβον ἐν Ἀντίῳ τὸ πρῶτον ὡς , ὅταν παρακμάσῃ καὶ μαρανθῇ τὸ τῆς ὀργῆς , αὖθις εἰς Ῥώμην κατιόντες .
ὃ ῥᾳδίως ἔσεσθαι προσεδόκων ἐν πλήθεσι φορὰς ἀσταθμήτους καὶ ταχείας φερομένοις , καὶ τὴν σύγκλητον εὔνουν ἔχοντες , ἣ τοὺς Κίνναν διασπασαμένους χαίρειν ἐάσασα τοὺς ἐπὶ τὰς οἰκίας τὰς ἐκείνων ἐπελθόντας ἀνεζήτει καὶ συνελάμβανεν , ἤδη δὲ καὶ ὁ δῆμος ἀχθόμενος , Ἀντωνίου σχεδὸν εἰς μοναρχίαν καθισταμένου , Βροῦτον ἐπόθει καὶ προσεδοκᾶτο τὰς θέας ἄξειν παρὼν αὐτός , ἃς ὤφειλε στρατηγῶν παρασχεῖν .
αἰσθόμενος δὲ πολλοὺς τῶν ὑπὸ Καίσαρος ἐστρατευμένων καὶ γῆν καὶ πόλεις παρ ἐκείνου λαβόντων ἐπιβουλεύοντας αὐτῷ καὶ κατ ὀλίγους παρεισρέοντας εἰς τὴν πόλιν οὐκ ἐθάρρησεν ἐλθεῖν , ἀλλ ὁ δῆμος ἐθεᾶτο μὴ παρόντος ἐκείνου τὰς θέας , ἀφειδῶς πάνυ χορηγουμένας καὶ περιττῶς .
θηρία τε γὰρ πάμπολλα συνεωνημένος ἐκέλευσε μηδὲν ἀποδόσθαι μη δ ὑπολιπεῖν , ἀλλὰ πᾶσι καταχρήσασθαι , καὶ τῶν περὶ τὸν Διόνυσον τεχνιτῶν αὐτὸς εἰς Νέαν πόλιν καταβὰς ἐνέτυχε πλείστοις ·
περὶ δὲ Κανουτίου τινὸς εὐημεροῦντος ἐν τοῖς θεάτροις ἔγραφε πρὸς τοὺς φίλους ὅπως πείσαντες αὐτὸν εἰσαγάγωσιν Ἑλλήνων γὰρ οὐδένα βιασθῆναι προσήκειν 0 .
ἔγραφε δὲ καὶ Κικέρωνι , πάντως παρατυχεῖν ταῖς θέαις δεόμενος .
ἐν τοιαύτῃ δὲ καταστάσει τῶν πραγμάτων ὄντων ἑτέρα γίνεται μεταβολή τοῦ νέου Καίσαρος ἐπελθόντος .
οὗτος ἦν μὲν ἐξ ἀδελφιδῆς Καίσαρος , γράμματι δὲ παῖς ὑπ αὐτοῦ καὶ κληρονόμος ἀπολελειμμένος .
ἐν δἈπολλωνίᾳ διέτριβεν ὅτε Καῖσαρ ἀνῃρέθη , σχολάζων περὶ λόγους κ ἀκεῖνον ἐπὶ Πάρθους ἐλαύνειν εὐθὺς ἐγνωκότα προσμένων .
ἅμα δὲ τῷ πυθέσθαι τὸ πάθος ἦλθεν εἰς Ῥώμην ·
καὶ δημαγωγίας ἀρχὴν τ οὔνομα Καίσαρος θέμενος ἑαυτῷ καὶ διανέμων τὸ καταλειφθὲν ἀργύριον τοῖς πολίταις Ἀντώνιόν τε κατεστασίαζε καὶ χρήματα διαδιδοὺς συνίστη καὶ συνῆγε πολλοὺς τῶν ὑπὸ Καίσαρος ἐστρατευμένω .
ἐπεὶ δὲ Κικέρων τῷ πρὸς Ἀντώνιον μίσει τὰ Καίσαρος ἔπραττε , τούτῳ μὲν ὁ Βροῦτος ἐπέπληττεν ἰσχυρῶς , γράφων ὡς οὐ δεσπότην βαρύνοιτο Κικέρων , ἀλλὰ μισοῦντα δεσπότην φοβοῖτο , καὶ πολιτεύοιτο δουλείας αἵρεσιν φιλανθρώπου γράφων καὶ λέγων ὡς χρηστός ἐστι Καῖσαρ .
οἱ δὲ πρόγονοι , φησὶν , ἡμῶν οὐ δὲ πρᾴουςδεσπότας ὑπέμενον .
αὐτῷ δ εἰς τοῦτο καιροῦ μή τε πολεμεῖν βεβαίως δεδόχθαι μή τε ἡσυχάζειν , ἀλλ ἓν μόνον εἶναι βεβουλευμένον , τὸ μὴ δουλεύειν ·
θαυμάζειν δὲ Κικέρωνος , εἰ πόλεμον μὲν ἐμφύλιον καὶ κινδυνώδη δέδοικεν , αἰσχρὰν δὲ καὶ ἄδοξον εἰρήνην οὐ φοβεῖται , τοῦ δ Ἀντώνιον ἐκβαλεῖν τῆς τυραννίδος μισθὸν αἰτεῖ τὸ Καίσαρα καταστῆσαι τύραννον .
ἐν μὲν οὖν ταῖς πρώταις ἐπιστολαῖς τοιοῦτος ὁ Βροῦτος 0 ·
ἤδη δὲ τῶν μὲν ὡς Καίσαρα , τῶν δ ὡς Ἀντώνιον διισταμένων , ὠνίων δὲ τῶν στρατοπέδων ὥσπερ ὑπὸ κήρυκι προστιθεμένων τῷ πλέον διδόντι , παντάπασι καταγνοὺς τῶν πραγμάτων ἔγνω καταλιπεῖν Ἰταλίαν , καὶ πεζῇ διὰ Λευκανίας εἰς Ἐλέαν ἐπὶ θάλασσαν ἧκεν 0 1 .
ὅθεν ἡ Πορκία μέλλουσα πάλιν εἰς Ῥώμην ἀποτραπέσθαι λανθάνειν μὲν ἐπειρᾶτο περιπαθῶς ἔχουσα , γραφὴ δέ τις αὐτὴν πρ οὔδωκε τ ἆλλα γενναίαν οὖσαν .
ἦν γὰρ ἐκ τῶν Ἑλληνικῶν διάθεσις , προπεμπόμενος Ἕκτωρ ὑπὸ Ἀνδρομάχης κομιζομένης παρ αὐτοῦ τὸ παιδίον , ἐκείνῳ δὲ προσβλεπούσης .
ταῦτα θεωμένην τὴν Πορκίαν ἡ τοῦ πάθους εἰκὼν ἐξέτηξεν εἰς δάκρυα ·
καὶ πολλάκις φοιτῶσα τῆς ἡμέρας ἔκλαιεν .
ἀκιλίου δέ τινος τῶν Βρούτου φίλων τὰ πρὸς Ἕκτορα τῆς Ἀνδρομάχης ἔπη διελθόντος , Ἕκτορ , ἀτὰρ σύ μοί ἐσσι πατὴρ καὶ πότνιαμήτηρ ἠδὲ κασίγνητος , σὺ δέ μοί θαλερὸς παρακοίτης , μειδιάσας ὁ Βροῦτος , ἀλλ οὐκ ἐμοί γ , εἶπε , πρὸςΠορκίαν ἔπεισι φάναι τὰ τοῦ Ἕκτορος , ἱστόν ἠλακάτην τε καὶ ἀμφιπόλοισι κέλευε 0 ·
σώματος γὰρ ἀπολείπεται φύσει τῶν ἴσων ἀνδραγαθημάτων , γνώμῃ δ ὑπὲρ τῆς πατρίδος , ὥσπερ ἡμεῖς , ἀριστεύει 0 .
ταῦτα μὲν ὁ τῆς Πορκίας υἱὸς ἱστόρηκε Βύβλος .
ἀναχθεὶς δ ὁ Βροῦτος ἐκεῖθεν ἐπ Ἀθηνῶν ἔπλει .
δεξαμένου δὲ τοῦ δήμου προθύμως αὐτὸν εὐφημίαις καί ψηφίσμασι διῃτᾶτο μὲν παρὰ ξένῳ τινί , Θεομνήστου δ ἀκροώμενος τοῦ Ἀκαδημιακοῦ καί Κρατίππου τοῦ Περιπατητικοῦ καί συμφιλοσοφῶν ἐδόκει παντάπασιν ἀργεῖν καί σχολάζειν .
ἔπραττε δὲ τὰ πρὸς τὸν πόλεμον ἀνυπόπτως .
καί γὰρ εἰς Μακεδονίαν ἔπεμψεν Ἡρόστρατον οἰκειούμενος τοὺς ἐπὶ τῶν ἐκεῖ στρατοπέδων , καί τοὺς σχολάζοντας ἀπὸ Ῥώμης ἐν ἄστει νέους ἀνελάμβανε καί συνεῖχεν .
ὧν ἦν καί Κικέρωνος υἱός , ὃν ἐπαινεῖ διαφερόντως , καί φησιν , εἴ τ ἐγρήγορεν εἴ τ ἐνυπνιάζεται , θαυμάζειν οὕτω γενναῖον ὄντα καί μισοτύραννον .
ἀρξάμενος δὲ τῶν πραγμάτων ἀναφανδὸν ἅπτεσθαι , καί πυθόμενος πλοῖα Ῥωμαϊκὰ μεστὰ χρημάτων ἐξ Ἀσίας προσφέρεσθαι καί στρατηγὸν ἐπιπλεῖν ἄνδρα χαρίεντα καί γνώριμον , ἀπήντησεν αὐτῷ περὶ Κάρυστον ·
ἐντυχὼν δὲ καί πείσας καί παραλαβὼν τὰ πλοῖα λαμπροτέραν ὑποδοχὴν ἐποιεῖτο .
καί γὰρ ἦν ἡμέρα καθ ἣν ἐγεγόνει πρῶτον ὁ Βροῦτος , ὡς οὖν ἐλθόντες εἰς τὸ πίνειν ἐπιχύσεις ἐποιοῦντο νίκης τε Βρούτου καὶ Ῥωμαίων ἐλευθερίας , ἔτι μᾶλλον αὐτοὺς ῥῶσαι βουλόμενος ᾔτησε ποτήριον μεῖζον καί λαβὼν , ἀπ οὐδεμιᾶς προφάσεως ἀνεφώνησε τὸν στίχον τοῦτον ·
ἀλλά με μοῖρ ὀλοὴ καί Λητοῦς ἔκτανεν υἱός .
ἔτι δὲ καί πρὸς τούτοις ἱστοροῦσιν , ὅτε τὴν τελευταίαν ἐν Φιλίπποις μαχούμενος ἐξῄει μάχην , σύνθημα παρ αὐτοῦ τοῖς στρατιώταις Ἀπόλλωνα δοθῆναι .
διὸ καί τῆς συμφορᾶς τίθενται σημεῖον ἐκείνην τὴν ἀναφώνησιν .
ἐκτούτου πεντήκοντα μὲν αὐτῷ μυριάδας Ἀντίστιος ἀφ ὧν ἦγε καὶ αὐτὸς εἰς Ἰταλίαν χρημάτων δίδωσιν , ὅσοι δὲ περὶ Θεσσαλίαν ἔτι τῆς Πομπηΐου στρατιᾶς ἐπλανῶντο συνέρρεον ἀσμένως πρὸς αὐτόν ἱππεῖς δὲ πεντακοσίους ἀφείλετο Κίννα πρὸς Δολοβέλλαν ἄγοντος εἰς Ἀσίαν .
ἐπιπλεύσας τε τῇ Δημητριάδι , πολλῶν ὅπλων ἐξαγομένων πρὸς Ἀντώνιον , ἃ Καίσαρος τοῦ προτέρου κελεύσαντος ἐπὶ τὸν Παρθικὸν ἐποιήθη πόλεμον , ἐκράτησεν .
ὁρτησίου δὲ τοῦ στρατηγοῦ παραδόντος αὐτῷ Μακεδονίαν , καὶ τῶν ἐν κύκλῳ βασιλέων καὶ δυναστῶν συνισταμένων καὶ προστιθεμένων , ἀγγέλλεται Γάϊος , ὁ Ἀντωνίου ἀδελφὸς , ἐξ Ἰταλίας διαβεβηκὼς βαδίζειν εὐθὺς ἐπὶ τὰς δυνάμεις ἃς ἐν Ἐπιδάμνῳ καὶ Ἀπολλωνίᾳ Βατίνιος συνεῖχε .
βουλόμενος οὖν φθάσαι καὶ προλαβεῖν ὁ Βροῦτος ἐξαίφνης ἀναστήσας τοὺς σὺν αὐτῷ διὰ χωρίων χαλεπῶν νιφόμενος ἐπορεύετο ·
καὶ πολὺ προῆλθε τοὺς κομίζοντας τὸ ἄριστον , ἐγγὺς οὖν Ἐπιδάμνου γενόμενος διὰ κόπον καὶ ψῦχος ἐβουλιμίασε .
συμπίπτει δὲ μάλιστα τὸ πάθος χιόνος οὔσης πονοῦσι καὶ κτήνεσι καὶ ἀνθρώποις , εἴ τε τοῦ θερμοῦ διὰ περίψυξιν καὶ πύκνωσιν , ὅταν ἐντὸς ἅπαν καθειρχθῇ , τὴν τροφὴν ἁθρόως ἀναλίσκοντος , εἴ τε δριμεῖα καὶ λεπτὴ τῆς χιόνος διαλυομένης ἰοῦσα πνοὴ τέμνει τὸ σῶμα καὶ διαφθείρει τὸ θερμὸν ἐξ αὐτοῦ θύραζε διασπειρόμενον 0 1 .
τὰς γὰρ ἐφιδρώσεις παρέχειν δοκεῖ τὸ θερμὸν ἀπαντῶντι τῷ ψυχρῷ περὶ τὴν ἐπιφάνειαν σβεννύμενον .
ὑπὲρ ὧν ἐν ἑτέροις μᾶλλον ἠπόρηται 0 .
λιποθυμοῦντος δὲ τοῦ Βρούτου καὶ μηδενὸς ἔχοντος ἐν τῷ στρατοπέδῳ μηδὲν ἐδώδιμον , ἠναγκάσθησαν οἱ περὶ αὐτὸν ἐπὶ τοὺς πολεμίους καταφυγεῖν καὶ ταῖς πύλαις προσελθόντες ἄρτον ᾔτουν τοὺς φύλακας .
οἱ δὲδιακούσαντες τὸ σύμπτωμα τοῦ Βρούτου παρῆσαν αὐτοί καὶ σιτία καὶ ποτὰ κομίζοντες , ἀνθ ὧν ὁ Βροῦτος , ὡς τὴν πόλιν παρέλαβεν , οὐ μόνον τούτοις , ἀλλὰ καὶ πᾶσι διὰ τούτους φιλανθρώπως ἐχρήσατο .
γάϊος δ Ἀντώνιος Ἀπολλωνίᾳ προσβαλὼν ἐκεῖ τοὺς ἐγγὺς ὄντας ἐκάλει στρατιώτας .
ἐπεὶ δ οὗτοί τε πρὸς Βροῦτον ᾤχοντο καὶ τοὺς Ἀπολλωνιάτας ᾔσθετο τὰ Βρούτου φρονοῦντας , ἐκλιπὼν τὴν πόλιν εἰς Βουθρωτὸν ἐβάδιζε .
καὶ πρῶτον μὲν ἀπόλλυσι τρεῖς σπείρας καθ ὁδὸν ὑπὸ Βρούτου κατακοπείσας ·
ἔπειτα τοὺς περὶ τὴν Βυλλίδα τόπους προκαταληφθέντας ἐπιχειρῶν ἐκβιάζεσθαι καὶ μάχην συνάψας Κικέρωνι νικᾶται .
τούτῳ γὰρ ὁ Βροῦτος ἐχρῆτο στρατηγῷ καὶ πολλὰ δι αὐτοῦ κατώρθωσε .
λαβὼν δὲ τὸν Γάϊον ἐν χωρίοις ἑλώδεσι μακρὰν διεσπασμένον οὐκ εἴασεν ἐμβαλεῖν , ἀλλὰ περιίππευσε , φείδεσθαι κελεύων , ὡς μετὰ μικρὸν ἰδίων ἐσομένων .
ὃ καὶ συνέβη , παρέδοσαν γὰρ ἑαυτοὺς καὶ τὸν στρατηγόν , ὥστε μεγάλην ἤδη περὶ τὸν Βροῦτον δύναμιν εἶναι .
χρόνον μὲν οὖν πολὺν ἐν τιμῇ τὸν Γάϊον ἦγε καὶ τὰ παράσημα τῆς ἀρχῆς οὐκ ἀφῄρει , καίπερ , ὥς φασιν , ἄλλων τε πολλῶν καὶ Κικέρωνος ἀπὸ Ῥώμης γραφόντων καὶ κελευόντων ἀναιρεῖν ·
ἀρξάμενον δὲ κρύφα τοῖς ἡγεμόσι διαλέγεσθαι καὶ ποιήσαντα νεωτερισμὸν ἐνθέμενος εἰς ναῦν ἐφύλαττε .
τῶν δὲ διαφθαρέντων στρατιωτῶν εἰς Ἀπολλωνίαν ἀποστάντων καὶ καλούντων ἐκεῖ τὸν Βροῦτον , οὐκ ἔφη τοῦτο πάτριον εἶναι Ῥωμαίοις , ἀλλ ἐκείνους πρὸς τὸν ἄρχοντα χρῆναι βαδίζοντας αὐτοὺς παραιτεῖσθαι τὴν ἐπὶ τοῖς ἡμαρτημένοις ὀργήν .
ἐλθοῦσι δὲ καὶ δεομένοις συγγνώμην ἔδωκε .
μέλλοντι δ αὐτῷ διαβαίνειν εἰς τὴν Ἀσίαν ἧκεν ἀγγελία περὶ τῆς ἐν Ῥώμῃ μεταβολῆς , ὁ γὰρ νέος Καῖσαρ ηὐξήθη μὲν ὑπὸ τῆς βουλῆς ἐπ Ἀντώνιον , ἐκβαλὼν δὲ τῆς Ἰταλίας ἐκεῖνον αὐτὸς ἤδη φοβερὸς ἦν , ὑπατείαν τε μνώμενος παρὰ νόμον , καὶ στρατεύματα τρέφων μεγάλα , τῆς πόλεως οὐδὲν δεομένης .
ὁρῶν δὲ καὶ ταῦτα τὴν βουλὴν βαρυνομένην καὶ πρὸς τὸν Βροῦτον ἀφορῶσαν ἔξω καὶ ψηφιζομένην ἐκείνῳ καὶ βεβαιοῦσαν τὰς ἐπαρχίας , ἔδεισε .
καὶ τὸν μὲν Ἀντώνιον πέμπων εἰς φιλίαν πρ οὐκαλεῖτο , τὰς δὲ δυνάμεις τῇ πόλει περιστήσας ὑπατείαν ἔλαβεν , οὔπω πάνυ μειράκιον ὤν , ἀλλ εἰκοστὸν ἄγων ἔτος , ὡς αὐτὸς ἐν τοῖς ὑπομνήμασιν εἴρηκεν .
εὐθὺς δὲ δίκας φόνου κατὰ τῶν περὶ τὸν Βροῦτον εἰσῆγεν , ὡς ἄνδρα πρῶτον ἐν ἀρχαῖς ταῖς μεγίσταις ἀνῃρηκότων ἄκριτον καὶ κατήγορον ἐπέστησε Βρούτου μὲν Λεύκιον Κορνιφίκιον , Κασσίου δὲ Μᾶρκον Ἀγρίππαν .
ὠφλίσκανον οὖν τὰς δίκας ἐρήμας ἀναγκαζομένων φέρειν ψῆφον τῶν δικαστῶν .
λέγεται δὲ τοῦ κήρυκος , ὥσπερ εἴωθεν , ἀπὸ τὸν βήματος τὸν Βροῦτον ἐπὶ τὴν δίκην καλοῦντος , τὸ μὲν πλῆθος ἐπιδήλως στενάξαι , τοὺς δ ?
ἀρίστους κύψαντας εἰς γῆν ἡσυχίαν ἄγειν , Πόπλιον δὲ Σιλίκιον ὀφθῆναι δακρύσαντα , καὶ διὰ τὴν αἰτίαν ταύτην ὀλίγον ὕστερον ἕνα τῶν προγραφέντων ἐπὶ θανάτῳ γενέσθαι .
μετὰ ταῦτα διαλλαγέντες οἱ τρεῖς , Καῖσαρ , Ἀντώνιος , Λέπιδος , διενείμαντο τὰς ἐπαρχίας σφαγάς τε καὶ προγραφὰς ἀνδρῶν διακοσίων ἐποίησαν , ἐν οἷς καὶ Κικέρων ἀπέθανε .
τούτων οὖν εἰς Μακεδονίαν ἀπαγγελθέντων ἐκβιασθεὶς ὁ Βροῦτος ἔγραψεν Ὁρτησίῳ κτεῖναι Γάϊον Ἀντώνιον , ὡς δὴ Βρούτῳ τε καὶ Κικέρωνι τιμωρῶν , τῷ μὲν ὄντι φίλῳ , τῷ δὲ καὶ κατὰ γένος προσήκοντι .
διὰ ταῦθ ὕστερον Ἀντώνιος Ὁρτήσιον ἐν Φιλίπποις λαβὼν τῷ μνήματι τοῦ ἀδελφοῦ προσέσφαξε .
βροῦτος δὲ τῆς Κικέρωνος τελευτῆς τῇ αἰτίᾳ φησὶν αἰσχύνεσθαι μᾶλλον ἢ τῷ πάθει συναλγεῖν , ἐγκαλεῖν δὲ τοῖς ἐπὶ Ῥώμης φίλοις 0 ·
δουλεύειν γὰρ αὑτῶν αἰτίᾳ μᾶλλον ἢ τῶν τυραννούντων , καὶ καρτερεῖν ὁρῶντας καὶ παρόντας ἃ μη δ ἀκούειν αὐτοῖς ἀνεκτὸν ἦν 0 1 .
περαιώσας δὲ τὸν στρατὸν εἰς Ἀσίαν ἤδη λαμπρὸν ὄντα , ναυτικὸν μὲν ἐξηρτύετο στόλον ἐν Βιθυνίᾳ καὶ περὶ Κύζικον , πεζῇ δ αὐτὸς ἐπιὼν καθίστατο τὰς πόλεις καὶ τοῖς δυνάσταις ἐχρημάτιζε , καὶ πρὸς Κάσσιον ἔπεμπεν εἰς Συρίαν ἀπ Αἰγύπτου μετακαλῶν ·
οὐ γὰρ ἀρχὴν κτωμένους αὐτοῦς , ἀλλ ἐλευθεροῦντας τὴν πατρίδα τὴν δύναμιν , ᾗκαταλύσουσι τοὺς τυράννους , συνάγοντας πλανᾶσθαι ·
δεῖν οὖν μεμνημένους καὶ φυλάττοντας τὴν ὑπόθεσιν μὴ μακρὰν ἀπηρτῆσθαι τῆς Ἰταλίας , ἀλλ ἐκεῖσε σπεύδειν καὶ βοηθεῖν τοῖς πολίταις .
ὑπακούσαντος δὲ τοῦ Κασσίου καὶ καταβαίνοντος ἀπήντα καὶ περὶ Σμύρναν ἀλλήλοις ἐνετύγχανον ἀφ οὗ πρῶτον ἐν Πειραιεῖ χωρισθέντες ὥρμησαν ὁ μὲν εἰς Συρίαν , ὁ δὲ εἰς Μακεδονίαν 0 .
ἦν οὖν ἡδονή τε μεγάλη καὶ θάρσος αὐτοῖς ἐκ τῆς παρούσης ἑκατέρῳ δυνάμεως .
ὁρμήσαντες γὰρ ἐκ τῆς Ἰταλίας ὅμοια φυγάδων τοῖς ἀτιμοτάτοις ἀχρήματοι καὶ ἄνοπλοι , μὴ ναῦν ἑνήρη , μὴ στρατιώτην ἕνα , μὴ πόλιν ἔχοντες , οὐ πολλοῦ πάνυ χρόνου διαγενομένου συνῆλθον εἰς τ αὐτό καὶ ναυσὶ καὶ πεζῷ καὶ ἵπποις καὶ χρήμασιν ἀξιόμαχοι διαγωνίσασθαι περὶ τῆς Ῥωμαίων ἡγεμονίας ὄντες .
ἐβούλετο μὲν οὖν ἴσον ἔχειν τιμῆς καὶ παρέχειν ὁ Κάσσιος , ἔφθανε δ ὁ Βροῦτος ὡς τὰ πολλὰ φοιτῶν πρὸς αὐτόν ἡλικίᾳ τε πρ οὔχοντα καὶ σώματι πονεῖν ὁμοίως μὴ δυναμένῳ χρώμενον .
ἦν δὲδόξα Κάσσιον μὲν εἶναι δεινὸν ἐν τοῖς πολεμικοῖς , ὀργῇ δὲ τραχὺν καὶ φόβῳ μᾶλλον ἄρχοντα , πρὸς δὲ τοὺς συνήθεις ὑγρότερον τῷγελοίῳ καὶ φιλοσκώπτην 0 1 ·
βροῦτον δὲ λέγουσι δι ἀρετὴν φιλεῖσθαι μὲν ὑπὸ τῶν πολλῶν , ἐρᾶσθαι δ ὑπὸ τῶν φίλων , θαυμάζεσθαι δ ὑπὸ τῶν ἀρίστων , μισεῖσθαι δὲ μη δ ὑπὸ τῶν πολεμίων , ὅτι πρᾷος ὁ ἀνὴρ διαφερόντως καὶ μεγαλόφρων καὶ πρὸς πᾶσαν ὀργὴν καὶ ἡδονὴν καὶ πλεονεξίαν ἀπαθής , ὄρθιον δὲ τὴν γνώμην καὶ ἄκαμπτον ἑστῶσαν ὑπὲρ τοῦ καλοῦ καὶ δικαίου διαφυλάττων 0 1 .
καὶ μέγιστον ὑπῆρχεν αὐτῷ πρὸς εὔνοιαν καὶ δόξαν ἡ τῆς προαιρέσεως πίστις .
οὔ τε γὰρ ἐκεῖνος ὁ μέγας Πομπήϊος , εἰ Καίσαρα καθεῖλεν , ἠλπίζετο βεβαίως προήσεσθαι τοῖς νόμοις τὴν δύναμιν , ἀλλ ἀεὶ τὰ πράγματα καθέξειν , ὑπατείας ὀνόματι καὶ δικτατορίας ἤ τινος ἄλλης μαλακωτέρας ἀρχῆς παραμυθούμενος τὸν δῆμον ·
κάσσιόν δὲ τοῦτον , σφοδρὸν ἄνδρα καὶ θυμοειδῆ καὶ πολλαχοῦ πρὸς τὸ κερδαλέον ἐκφερόμενον τοῦ δικαίου , παντὸς μᾶλλον ᾤοντο πολεμεῖν καὶ πλανᾶσθαι καὶ κινδυνεύειν αὑτῷ τινα δυναστείαν κατασκευαζόμενον , οὐκ ἐλευθερίαν τοῖς πολίταις .
τὰ μὲν γὰρ ἔτι τούτων πρεσβύτερα , Κίνναι καὶ Μάριοι καὶ Κάρβωνες , ἆθλον ἐν μέσῳ καὶ λείαν προθέμενοι τὴν πατρίδα , μονονουχὶ ῥητῶς ὑπὲρ τυραννίδος ἐπολέμησαν .
βρούτῳ δὲ λέγουσι μη δὲ τοὺς ἐχθροὺς προσβάλλειν τοιαύτην δμεαβολήν , ἀλλ Ἀντωνίου γε καὶ πολλοὺς ἀκοῦσαι λέγοντος ὡς μόνον οἴοιτο Βροῦτον ἐπιθέσθαι Καίσαρι προαχθέντα τῇ λαμπρότητι καὶ τῷ φαινομένῳ καλῷ τῆς πράξεως , τοὺς δ ἄλλους ἐπὶ τὸν ἄνδρα συστῆναι μισοῦντας καὶ φθονοῦντας .
ὅθεν Βροῦτος οὐ τῇ δυνάμει τοσοῦτον ὅσον τῇ ἀρετῇ δῆλός ἐστιν ἐξ ὧν γράφει πεποιθώς 0 .
γράφει δὲ πρὸς Ἀττικόν ἤδη τῷ κινδύνῳ πλησιάζων ἐν τῷ καλλίστῳ τῆς τύχης εἶναι τὰ καθ αὑτόν ἢ γὰρ νικήσας ἐλευθερώσειν τὸν Ῥωμαίων δῆμον ἢ δουλείας ἀποθανὼν ἀπαλλαγήσεσθαι ·
καὶ τῶν ἄλλων ἀσφαλῶς αὐτοῖς καὶ βεβαίως ἐχόντων ἓν ἄδηλον εἶναι , πότερον βιώσονται μετ ἐλευθερίας ἢ τεθνήξονται .
μᾶρκον δ Ἀντώνιον ἀξίαν φησὶ τῆς ἀνοίας διδόναι δίκην , ὃς ἐν Βρούτοις καὶ Κασσίοις καὶ Κάτωσι συναριθμεῖσθαι δυνάμενος προσθήκην ἑαυτὸν Ὀκταβίῳ δέδωκε ·
κ ἂν μὴ νῦν ἡττηθῇ μετ ἐκείνου , μικρὸν ὕστερον ἐκείνῳ μαχεῖται .
ταῦτα μὲν οὖν ἀποθεσπίσαι καλῶς πρὸς τὸ μέλλον ἔοικεν .
ἐν δὲ τῇΣμύρνῃ τότε τῶν χρημάτων , ἃ πολλὰ συνειλόχει Κάσσιος , ἠξίου μεταλαβεῖν τὰ γὰρ ὄντα κατανηλωκέναι ναυπηγούμενος στόλον τοσοῦτον ᾧ πᾶσαν ὑφ ἑαυτοῖς ἕξουσι τὴν ἐντὸς θάλασσαν .
οὐκ εἴων μὲν οὖν τὸν Κάσσιον οἱ φίλοι διδόναι , λέγοντες ὡς οὐ δίκαιον , ἃ σὺ φειδόμενος διαφυλάττεις Καὶ φθόνῳ συνάγεις , ἐκεῖνον λαβόντα δημαγωγεῖν Καὶ χαρίζεσθαι τοῖς στρατιώταις 0 ·
οὐ μὴν ἀλλ ἔδωκεν αὐτῷ τρίτον μέρος ἁπάντων .
καὶ πάλιν διαστάντες ἐπὶ τὰς προσηκούσας ἑκατέρῳ πράξεις , Κάσσιος μὲν ἑλὼν Ῥόδον οὐκ ἐπιεικῶς ἐχρῆτο τοῖς πράγμασι , Καὶ ταῦτα περὶ τὴν εἴσοδον τοῖς προσαγορεύουσιν αὐτὸν βασιλέα Καὶ κύριον ἀποκρινάμενος ·
οὔ τε βασιλεὺς οὔ τε κύριος , τοῦ δὲ κυρίου Καὶ βασιλέως φονεὺς Καὶ κολαστής 0 1 .
βροῦτος δὲ Λυκίους ᾔτει χρήματα Καὶ στρατόν .
ἐπεὶ δὲ Ναυκράτης ὁ δημαγωγὸς ἀνέπεισε τὰς πόλεις ἀφίστασθαι Καὶ λόφους τινὰς ὡς εἴρξοντες παρόδου τὸν Βροῦτον κατελάβοντο , πρῶτον μὲν ἀριστοποιουμένοις αὐτοῖς ἐπέπεμψεν ἱππεῖς , ὑφ ὧν ἑξακόσιοι διεφθάρησαν , ἔπειτα τὰ χωρία καὶ πολίχνας λαμβάνων ἀπέλυεν ἄνευ λύτρων ἅπαντας ὡς προσαξόμενος εὐνοίᾳ τὸ ἔθνος .
οἱ δ ἦσαν αὐθάδεις , ἃμὲν ἐβλάπτοντο πρὸς ὀργὴν τιθέμενοι , τῆς δ ἐπιεικείας καὶ φιλανθρωπίας καταφρονοῦντες , ἄχρι οὗ συνελάσας εἰς Ξάνθον αὐτῶν τοὺς μαχιμωτάτους ἐπολιόρκει .
τοῦ δὲ ποταμοῦ παρὰ τὴν πόλιν παραρρέοντος ὑπονηχόμενοι διεδίδρασκον .
ἡλίσκοντο δὲ δικτύων διὰ πόρου καθιεμένων εἰς βυθόν , ὧν τὰ ἄκρα κώδωσι προσηρτημένοις διεσήμαινεν εὐθὺς τὸν ἐνσχεθέντα .
μηχαναῖς δέ τισι τῶν Ξανθίων νύκτωρ ἐπιδραμόντων Καὶ πῦρ ἐμβαλόντων , ὡς ἀπεκλείσθησαν αἰσθομένων τῶν Ῥωμαίων πρὸς τὸ τεῖχος Καὶ πνεῦμα λαμπρὸν ἀνερρίπιζεν ἐπὶ τὰς ἐπάλξεις τὴν φλόγα τῶν ἐγγὺς οἰκιῶν ἀντιλαμβανομένην , δείσας ὁ Βροῦτος ὑπὲρ τῆς πόλεως ἐκέλευσε κατασβεννύναι Καὶ βοηθεῖν .
τοὺς δὲ Λυκίους δεινή τις ἐξαίφνης πρὸς ἀπόνοιαν ὁρμὴ καὶ λόγου κρείσσων κατέσχεν , ἣν ἄν τις ἔρωτι θανάτου μάλιστα προσεικάσειεν ·